
ЗАПИСНИК

СА ПЕДЕСЕТ ПЕТЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 26. августа 2026. године, у сали Градског већа града Чачка, са почетком у 13,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 55. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  12 чланова и то:  Владан Милић, др Иван Глишић, Александар Максимовић, Милка Владисављевић, др Славица Драгутиновић, Александр Каплановић, Бранка Павловић, Драган Штављанин, Милош Обреновић и др Милош Папић, Владимир Ристовић и Душан Радојевић, a одсутан је Милун Тодоровић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Игор Трифуновић, председник Скупштине града Чачка
· Рајко Баралић, заменик председника Скупштине града Чачка

· Дејан Рашић, начелник Градске управе за урбанизам

· Саша Јовановић, начелник Градске управе  за друштвене делатности

· Саша Петрићевић, предстваник Градске управе за опште и заједничке послове
· Радомир Тајсић, начелник Градске управе за финансије
· Небојша Бежанић, руководилац Преговарачког тима
· Ирена Ђенић, члан Комисије за спровођење поступка за избор директора јавних предузећа
·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да је достављен записник са 54. седнице Градског већа, ради усвајања.
Питао је чланове Градског већа да ли има примедби на записник са 54. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 54. седнице Градског већа града Чачка број 06-119/2026-III од 20. августа 2026. године, без примедби.
***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу, с тим да се исти допуни следећом тачком:

· ДОНОШЕЊЕ РЕШЕЊА О РАЗРЕШЕЊУ ОДНОСНО ИМЕНОВАЊУ ЧЛАНА КОМИСИЈЕ ЗА СПРОВОЂЕЊЕ ПОСТУПКА ЈАВНОГ КОНКУРСА ЗА ДОДЕЛУ СРЕДСТАВА УДРУЖЕЊИМА 

Питао је да ли има још предлога за измену или допуну дневног реда. 

Како више није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:

1. УТВРЂИВАЊЕ ПРЕДЛОГА ОДЛУКЕ О ИЗМЕНИ ОДЛУКЕ О ГРАДСКИМ УПРАВАМА
2. УТВРЂИВАЊЕ ПРЕДЛОГА ОДЛУКЕ О НАЧИНУ И ПОСТУПКУ ДОДЕЛЕ СТАМБЕНЕ ПОДРШКЕ КОРИСНИЦИМА СТАНОВА ИЗГРАЂЕНИХ КРОЗ ПРОГРАМ СТАНОВАЊА И ИНТЕГРАЦИЈЕ ИЗБЕГЛИЦА

3. УТВРЂИВАЊЕ ПРЕДЛОГА РЕШЕЊА О ДАВАЊУ НА КОРИШЋЕЊЕ ДЕЛА ОБЈЕКТА ПРЕДШКОЛСКОЈ УСТАНОВИ „РАДОСТ“ ЧАЧАК

4. УТВРЂИВАЊЕ ПРЕДЛОГА ОДЛУКЕ О ИЗМЕНИ ОДЛУКЕ О МРЕЖИ ЈАВНИХ ПРЕДШКОЛСКИХ УСТАНОВА НА ПОДРУЧЈУ ГРАДА ЧАЧКА

5. УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА „ВОДОВОД“ ЧАЧАК

6. УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА „ПАРКИНГ СЕРВИС“ ЧАЧАК

7. УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА ЗА ВОДОВОД, ОДРЖАВАЊЕ ЧИСТОЋЕ И ПИЈАЦА „МОРАВАЦ“ МРЧАЈЕВЦИ

8. ДОНОШЕЊЕ РЕШЕЊА О ПРИСТУПАЊУ ОТУЂЕЊУ КП.БР.6129/12 КО ЧАЧАК

9. ДОНОШЕЊЕ РЕШЕЊА О ПРИСТУПАЊУ ОТУЂЕЊУ ЈАВНИМ ОГЛАШАВАЊЕМ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ГРАДА ЧАЧКА

10. ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ 
11. ДОНОШЕЊЕ ОДЛУКЕ О ЗАКЉУЧИВАЊУ КОЛЕКТИВНОГ УГОВОРА ЈАВНОГ КОМУНАЛНОГ ПРЕДУЗЕЋА ЗА ГРЕЈАЊЕ „ЧАЧАК“ ЧАЧАК
12. ДОНОШЕЊЕ РЕШЕЊА О РАЗРЕШЕЊУ ОДНОСНО ИМЕНОВАЊУ ЧЛАНА КОМИСИЈЕ ЗА СПРОВОЂЕЊЕ ПОСТУПКА ЈАВНОГ КОНКУРСА ЗА ДОДЕЛУ СРЕДСТАВА УДРУЖЕЊИМА 

РАД ПО ТАЧКАМА ДНЕВНОГ РЕДА: 

ПРВА ТАЧКА:
УТВРЂИВАЊЕ ПРЕДЛОГА ОДЛУКЕ О ИЗМЕНИ ОДЛУКЕ О ГРАДСКИМ УПРАВАМА

У уводном излагању по овој тачки дневног реда Саша Петрићевић упознао је чланове Градског већа са Нацртом одлуке о измени одлуке о Градским управама и истакао да је разлог за доношење ове одлуке уочена потреба да се послови из надлежности Локалног економског развоја, односно већи број процедура и поступака који се појављују у пракси, решавају на вишем нивоу тако да се уместо помоћника за заштиту животне средине предлаже да се у Кабинету градоначелника града Чачка постави помоћник за локални економски развој и заштиту животне средине.
По упознавању са Нацртом одлуке, Градско веће је једногласно утврдило Предлог одлуке о измени Одлуке о Градским управама и доставило Скупштини на разматрање и доношење и предложило да се дневни ред седнице Скупштине града Чачка сазване за 27. август 2026. године, по хитном поступку допуни овом тачком.
ДРУГА ТАЧКА:
УТВРЂИВАЊЕ ПРЕДЛОГА ОДЛУКЕ О НАЧИНУ И ПОСТУПКУ ДОДЕЛЕ СТАМБЕНЕ ПОДРШКЕ КОРИСНИЦИМА СТАНОВА ИЗГРАЂЕНИХ КРОЗ ПРОГРАМ СТАНОВАЊА И ИНТЕГРАЦИЈЕ ИЗБЕГЛИЦА

Дејан Рашић у уводном излагању по овој тачки дневног реда упознао је чланове Градског већа са Нацртом одлуке о начину и поступку доделе стамбене подршке корисницима стнова изграђених кроз програм становања и интеграције избеглица и истакао да је правни основ за доношење ове одлуке садржан у Закону о становању и одржавању зграда и статуту града Чачка. Даље је истакао да је решењем Министарства грађевинарства, саобраћаја и инфраструктуре образлована посебна радна група за решавање питања даљег коришћења станова изграђених у оквиру СИРП програма и да су наведену радну групу чинили представници 7 јединица локалних самоуправа међу којима је и град Чачак. Нагласио је да је закључком Владе Републике Србије прихваћен извештај радне групе о начину решавања тог питања и препоручено јединицама локалних самоуправа за потребе решавања тог питања донесу одговарајући акт о начину располагања становима у јавној својини који се додељују као вид стамбене подршке.

По завршеном уводном излалгању отворен је претресу у коме су учешће узели Александар Максимовић који је поставио питање да ли је прописано да лице које откупи стан не може да га отуђи у одређеном року.

Владан Милић је поставио питање да ли се ова одлука примењује и на домицилно становништво. 

Дејан Рашић је одговорио да је забрањено отуђити непокетност у наредних 5 година да се ова одлука односи и на домицилно становништво. 

По упознавању са Нацртом, Градско веће је једногласно утврдило Предлог одлуке о начину и поступку доделе стамбене подршке корисницима станова изграђених кроз програм становања и интеграције избеглица и доставило Скупштини на разматрање и доношење, и предложило да се дневни ред седнице Скупштине града Чачка сазване за 27. август 2026. године, по хитном поступку допуни овом тачком.
ТРЕЋА ТАЧКА:
УТВРЂИВАЊЕ ПРЕДЛОГА РЕШЕЊА О ДАВАЊУ НА КОРИШЋЕЊЕ ДЕЛА ОБЈЕКТА ПРЕДШКОЛСКОЈ УСТАНОВИ „РАДОСТ“ ЧАЧАК



Дејан Рашић у уводном излагању по овој тачки дневног реда детаљно је упознао чланове Граског већа са Нацртом решења о давању на коришћење дела објекта Предшколској установи „Радост“ Чачак и истакао да је правни основ за доношење ове одлуке садржан у Законо у јавној својини, Статуту града Чачка и Одлуци о прибављању, располагању и управљању стварима у јавној својини града Чачка и да су спроведене све процедуре односно прибављено је мишљење вештака грађевинске струке о стању и површини објекта а Градско правобранилаштво је покренуло поступак уписа посебног дела објекта како би се исти могао привести намени. Нагласио је да је намера града Чачка отварање дечијег вртића у Трнави који ће радити у оквиру ПУ „Радост“ Чачак, за који постоји потреба због недостатка капацитета тако да је оправдано у складу са наведеним прописима давање на коришћење дела непокретности која се налази на кп.бр.475/1 КО Трнава, ПУ „Радост“ Чачак.

По упознавању са предлогом решења и након дискусије др Славице Драгутиновић која је истакла да тај простор припада једној јединственој згради и одговора Дејана Рашића да објекат јесте јединиствен али да су уписани посебни делови конкретно део који се преноси на коришћење ПУ „Радост“,  Градско веће је једногласно утврдило Предлог решења о давању на коришћење дела објекта Предшколској установи „Радост“ Чачак и доставило Скупштини на разматрање и доношење, и предложило да се дневни ред седнице Скупштине града Чачка сазване за 27. август 2026. године, по хитном поступку допуни овом тачком.
ЧЕТВРТА ТАЧКА:
УТВРЂИВАЊЕ ПРЕДЛОГА ОДЛУКЕ О ИЗМЕНИ ОДЛУКЕ О МРЕЖИ ЈАВНИХ ПРЕДШКОЛСКИХ УСТАНОВА НА ПОДРУЧЈУ ГРАДА ЧАЧКА

Саша Јовановић у уводном излагању по овој тачки дневног реда, упознао је чланове Градског већа са Нацртом одлуке о мрежи јавних предшколских установа на подручју града Чачка и истакао да је град Чачак уступио на коришћење Предшколској установи „Радост“ Чачак пословни простор који се налази у објекту број 1 на к.п. бр. 475/1 КО Трнава, укупне површине 150,46м2, који се налази у Задругарској улици, а за потребе васпитно образовног рада у мешовитим васпитним групама и да се овом изменом Одлуке уводи још један објекат у оквиру Предшколске установе „Радост“, чиме се омогућава већи обухват деце у предшколским установама посебно на сеоском подручју.  
По упознавању са нацртом одлуке, Градско веће је једногласно утврдило Предлог одлуке о измени Одлуке о мрежи јавних предшколских установа на подручју града Чачка и доставило Скупштини на разматрање и доношење
ПЕТА ТАЧКА:
УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА „ВОДОВОД“ ЧАЧАК



У оквиру ове тачке дневног реда, Ирена Ђенић, упознала је чланове Градског већа да је Комисија за спровођење конкурса за избор директора јавних предузећа, разматрала пријаве кандидата за избор директора ЈКП „Водовод“ Чачак, утврдила испуњеност услова, сачинила Записник о спроведеном изборном поступку и доставила Ранг листу кандидата за избор директора овог предузећа, са једним кандидатом Срђаном Бошковићем.



По упознавању са достављеном Ранг листом, Градско веће је једногласно утврдило Предлог решења о именовању директора ЈКП „Водовод“ Чачак и доставило Скупштини на разматрање и доношење.
ШЕСТА ТАЧКА:
УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА „ПАРКИНГ СЕРВИС“ ЧАЧАК



У оквиру ове тачке дневног реда, Ирена Ђенић, упознала је чланове Градског већа да је Комисија за спровођење конкурса за избор директора јавних предузећа, разматрала пријаве кандидата за избор директора ЈКП „Паркинг сервис“ Чачак, утврдила испуњеност услова, сачинила Записник о спроведеном изборном поступку и доставила Ранг листу кандидата за избор директора овог предузећа, са једним кандидатом Зораном Благојевићем.



По упознавању са достављеном Ранг листом, Градско веће је једногласно утврдило Предлог решења о именовању директора ЈКП „Паркинг сервис“ Чачак и доставило Скупштини на разматрање и доношење.

СЕДМА ТАЧКА:
УТВРЂИВАЊЕ ПРЕДЛОГА РЕШЕЊА О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА ЗА ВОДОВОД, ОДРЖАВАЊЕ ЧИСТОЋЕ И ПИЈАЦА „МОРАВАЦ“ МРЧАЈЕВЦИ



У оквиру ове тачке дневног реда, Ирена Ђенић, упознала је чланове Градског већа да је Комисија за спровођење конкурса за избор директора јавних предузећа, разматрала пријаве кандидата за избор директора ЈКП „Моравац“ Мрчајевци, утврдила испуњеност услова, сачинила Записник о спроведеном изборном поступку и доставила Ранг листу кандидата за избор директора овог предузећа, са једним кандидатом Стефаном Петровићем.



По упознавању са достављеном Ранг листом, Градско веће је једногласно утврдило Предлог решења о именовању директора ЈКП „Моравац“ Мрчајевци и доставило Скупштини на разматрање и доношење.

ОСМА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ КП.БР.6129/12 КО ЧАЧАК


У оквиру ове тачке дневног реда, а након уводног излагања Дејана Рашића, Градско веће је једногласно донело следеће

Р Е Ш Е Њ Е
о приступању отуђењу кат. парцеле бр. 6129/12 КО Чачак


I ПРИСТУПА СЕ отуђењу из јавне својине града Чачка непосредном погодбом кат. парцеле бр. 6129/12 КО Чачак, површине 98m2 Трнавац Далибору из Чачка, који је власник суседне кат. парцеле бр. 6129/5 КО Чачак, и носилац права коришћења на кат. парцели бр. 6129/6 КО Чачак, као и власник објекта бр. 1 који се налази на кат. парцели бр. 6129/6 КО Чачак површине 201m2 који је изграђен без одобрења за изградњу, а који је у својини подносиоца захтева у делу 195/201, ради исправке граница суседних катастарских парцела.


II Трнавац Далибор се писаним путем сагласио са ценом грађевинског земљишта обрачунатом од стране ЈП „Градац“ Чачак од 29.04.2026. године, у износу од 8.563,00 дин./m2, односно укупан износ од 839.174,00 динара.

III Поступак отуђења грађевинског земљишта спровешће Комисија за грађевинско земљиште. 
О б р а з л о ж е њ е


Трнавац Далибор из Чачка је поднео захтев бр. 463-11/2026-IV-2-07 од 19.03.2026. године за откуп кат. парцеле бр. 6129/12 КО Чачак непосредном погодбом, уз образложење да је власник суседне катастарске парцеле бр. 6129/5 КО Чачак и носилац права коришћења на.к.п.бр. 6129/6 KO Чачак. Уз захтев је приложио и податке катастра непокретности.


Градска управа за урбанизам је по службеној дужности прибавила информацију о локацији бр. 958-409/2026-IV-2-01 од 02.04.2026. године као и мишљење Комисије за грађевинско земљиште које је у овом предмету затражено у складу са чланом 12. Одлуке о грађевинском земљишту („Сл. лист града Чачка“ бр. 5/2016, 8/2019, 27/2021 и 11/2023).


Увидом у податке катастра непокретности утврђено је да је катастарска парцела бр. 6129/12 КО Чачак површине 98m2 у јавној својини града Чачка, која је по врсти градско грађевинско земљиште, по култури њива 3.класе, да је кат. парцела бр. 6129/5 КО Чачак у својини подносиоца захтева, да је к.п.бр.6129/6 КО Чачак државна својина РС а да је као носилац права коришћења уписан подносилац захтева Трнавац Далибор као и да је на њој налази објекат бр. 1  површине 201m2 који је изграђен без одобрења за изградњу, а који је у својини подносиоца захтева у делу 195/201. Увидом у информацију о локацији утврђено да је катастарска парцела бр. 6129/12 КО Чачак обухваћена ПЛАНОМ ДЕТАЉНЕ РЕГУЛАЦИЈЕ „ЦЕНТАР“ у Чачку („Сл. лист града Чачка“ бр. 15/2014 и 27/2018) и да се према наведеном планском акту налази у урбаниостичкој зони 17- у саставу урбанистичке целине 17.1 (становање средње густине 50-150 ст/ха). Прегледом података на националној дигиталној платформи Геосрбија утврђено је да се кат. парцела бр. 6129/12 КО Чачак граничи са кат. парцелама бр.  6129/5 и 6129/6 обе у КО Чачак на којима подносилац захтева има право својине односно право коришћења.   

Увидом у процену Министарства финансија - Пореске управе, филијала Чачак, утврђено је да је наведена кат. парцела процењена на 4.995,00 дин/м2 (укупан износ 489.510,00 динара), а увидом у процену ЈП ГРАДАЦ ЧАЧАК, да је наведена кат. парцела процењена на 8.563,00 дин/m2 (укупан износ од 839.174,00 динара). 


Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско - правне послове. 
 


Чланом 28. став 1. тачка 2) Одлуке о грађевинском земљишту прописано је да се грађевинско земљиште може отуђити непосредном погодбом у случају исправке граница суседних катастарских парцела.


Градска управа за урбанизам града Чачка позвала је подносиоца захтева да се писаним путем изјасни на цену обрачунату од стране ЈП „Градац“ Чачак (8.563,00 дин./m2), која је виша од тржишне цене обрачунате од стране Министарства финансија - Пореске управе, филијала Чачак.


Градска управа је у току поступка одлучивања затражила и мишљење Комисије за грађевинско земљиште у складу са чланом 12. Одлуке о грађевинском земљишту која је на седници одржаној дана 16.06.2026. године закључила да је отуђење непосредном погодбом Трнавац Далибору у интересу Града обзиром да се овим  отуђењем решавају имовинскоправни односи у вези са венкњижним објектом подносиоца захтева који се налази на кат. парцели бр. 6129/6 КО Чачак. 


Дана 24.07.2026. године, подносилац иницијативе се писаним путем сагласио са ценом грађевинског земљишта обрачунатом од стране ЈП „Градац“ Чачак (8.563,00 дин./m2) односно укупан износ од 839.174,00 динара. Градска управа за урбанизам града Чачка утврдила је да је иницијатива за отуђење катастарске парцеле бр. 6129/12 КО Чачак уредна, потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене парцеле Градском већу града Чачка. 
 


Како катастарска парцела бр. 6129/12 КО Чачак не испуњава услове за посебну грађевинску парцелу обзиром да је површине 98м2, како се граничи са парцелама на којима подносилац захтева има право својине односно право коришћења, како се не налази на површини планиране јавне намене и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ДЕВЕТА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ ЈАВНИМ ОГЛАШАВАЊЕМ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ГРАДА ЧАЧКА

У оквиру ове тачке дневног реда, а након уводног излагања Дејана Рашића, Градско веће је једногласно донело следеће

Р Е Ш Е Њ Е
о приступању отуђењу јавним оглашавањем грађевинског земљишта 
из јавне својине града Чачка
I ПРИСТУПА СЕ отуђењу из јавне својине града Чачка путем јавног надметања по тржишним условима катастарске парцеле бр. 2512/4 КО Чачак по врсти грађевинско земљиште, површине 688 m2.

          Катастарска парцелa број 2512/4  КО Чачак, површине 688 m2,  обухваћена је Планом генералне регулације «Љубић-Коњевићи» у Чачку («Сл.лист града Чачка» бр. 13/2014. 29/2020 и 15/2022-исправка) и према наведеном планском акту налази се у Урбанистичкој зони 1, у саставу урбанистичке целине 1.3 (пословање).  


У оквиру ове намене могу се градити пословни објекти – административни, намењени различитим облицима услуга, робно – дистрибутивни и сл. Производни објекти, различитог карактера који својим технолошким процесом не угрожавају животну средини и становање које је у непосредном контакту. Максимална дозвољена спратност објеката је По+П(Вп)+2, а максимални дозвољени индекс заузетости парцеле је 50%.


Почетни износ цене износи  2.805.627,70  динара. 


Износ депозита је 50% од почетне цене.


II ЈП ГРАДАЦ ЧАЧАК је дужно да након усвајања овог решења припреми и спроведе поступак објављивања огласа за отуђење локације описане тачком I овог решења, у сладу са Одлуком о грађевинском земљишту.


III Поступак отуђења грађевинског земљишта спровешће Комисија за грађевинско земљиште. 

О б р а з л о ж е њ е


ЈП ГРАДАЦ ЧАЧАК поднело је иницијативу за отуђење грађевинског земљишта на к.п. бр. 2512/4 КО Чачак из јавне својине путем јавног надметања, заведену под бројем 463-22/2026-IV-2-01 од 10.06.2026. године. Уз иницијативу су достављени информација о локацији бр. 958-1317/2024-IV-2-01 од 04.12.2024. године, записник о процени вредности Министарства финансија – Пореска управа Чачак бр.034-431-1991/2024 од 05.12.2024. године, извештај вештака о процени грађевинског земљишта бр. 404-3/398-2024-II од 27.01.2025. године, потврду Агенције за реституцију Републике Србије бр. 446-06-023-000019/2025-01 од 10.12.2025. године и уверење РГЗ – Службе за катастар непокретности Чачак бр.951-2-136-6323/2025 од 20.05.2025. године.


Градска управа за урбанизам града Чачка прибавила је по службеној дужности податке катастра непокретности од 07.08.2026. године, као и накнадно изјашњење у складу са чланом 15. став 3. Одлуке о грађевинском земљишту од Министарства финансија – Пореске управе Чачак од 29.06.2026. године и вештака грађевинске струке од 16.07.2026. године да остају при већ датим проценама вредности земљишта, обзиром да је од првобитне процене прошло више од 6 месеци.


Увидом у податке катастра непокретности утврђено је да је к.п. бр. 2512/4 КО Чачак у јавној својини града Чачка, да се по врсти земљишта води као градско грађевинско земљиште и да има површину од 688m2. 

Увидом у информацију о локацији бр. 958-1317/2024-IV-2-01 од 04.12.2024. године утврђено је да је к.п. бр. 2512/4 КО Чачак обухваћена Планом Генералне регулације «Љубић-Коњевићи» у Чачку («Сл.лист града Чачка» бр. 13/2014, 29/2020 и 15/2022-исправка) и према наведеном планском акту налази се у Урбанистичкој зони 1, у саставу урбанистичке целине 1.3 (пословање). 

Увидом у обрачун цене достављен по ценовнику ЈП ГРАДАЦ ЧАЧАК, утврђено је да је кат. парцела бр. 2512/4 КО Чачак у четвртој зони и да је цена 2.553,00 дин./m2, увидом у записник о процени непокретности Министарства финансија – Пореска управа Чачак бр. 034-431-1991/2024 од 05.12.2024. године који је потврђен дописом од 29.06.2026. године да је цена 3.697,30 дин/m2, а увидом у Налаз и мишљење вештака грађевинске струке од 27.01.2025.године које је потврђено дописом од 16.07.2026. године утврђено је да је к.п. бр. 2512/4 КО Чачак процењена на 34,75 евра, односно 4.077,94 дин./m2 (применом обрачуна цене из члана 15. став 3. Одлуке о грађевинском земљишту).


Градска управа за урбанизам је узимајући у обзир критеријум веће цене припремила нацрт решења о приступању отуђењу к.п. бр. 2512/4 КО Чачак по процени вештака грађевинске струке, а која износи 34,75 евра/m2 (4.077,94 дин./m2), односно по укупној цени од 2.805.627,7 динара.

Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско – правне послове. 
 

Чланом 16. став 1. Одлуке о грађевинском земљишту прописано је да се отуђење неизграђеног грађевинског земљишта спроводи јавним оглашавањем у поступку јавног надметања или прикупљања понуда јавним огласом.

Чланом 19. став 2. Одлуке о грађевинском земљишту прописано је да Градско веће града Чачка доноси решење да се приступа отуђењу грађевинског земљишта јавним оглашавањем, на основу предлога надлежног органа управе.
 


Градска управа за урбанизам града Чачка утврдила је да је иницијатива за отуђење наведене локације потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене кат. парцелe Градском већу.



Како се катастарска парцела бр. 2512/4 КО Чачак не налази на површини планиране јавне намене, како није неопходна за обављањуе делатности и надлежности органа Градске управе Града и од њега основаних установа и предузећа и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ДЕСЕТА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ 

У оквиру ове тачке дневног реда а након уводног излагања Радомир Тајсића, Градско веће је једногласно донело следеће

РЕШЕЊЕ

1. Из  средстaва утврђених Одлуком о буџету града Чачка за 2026. годину (,,Сл. лист града Чачка“ број 21/2025 и 9/2026) раздео 2 Градско веће, функционална класификација 130, апропријација 18, извор финансирања 01 (Издаци из средстава буџета града), Директни корисник буџетских средстава – Градско веће,  Програм 0602. Опште услуге локалне самоуправе, програмска  активност 0009 - Текућа буџетска резерва, одобравају се средства у износу од 3.500.000,00 динара, на име обезбеђења додатних средстава намењених за измирење трошкова бесплатног превоза за лица старија од 65 година и остале категорије по Одлуци о бесплатном и повлашћеном превозу.
2. Средства из тачке 1. Решења распоређују се на апропријацију 141, Економска класификација 423 – Услуге по уговору, Расход по наменама, 4239 – Остале опште услуге, Функционална класификација 090,  Извор финансирања 01 (Издаци из средсава буџета Града), Директни корисник буџетских средстава – Градска управа за друштвене делатности, Програм 0701 Организација саобраћаја и саобраћајна инфраструктура,  ПА 0004 Јавни градски и приградски превоз путника.
3. О извршењу овог решења стараће се Градска управа за финансије. 
4. Ово решење објавити у ,,Службеном листу града Чачка“.

ЈЕДАНАЕСТА ТАЧКА:
ДОНОШЕЊЕ ОДЛУКЕ О ЗАКЉУЧИВАЊУ КОЛЕКТИВНОГ УГОВОРА ЈАВНОГ КОМУНАЛНОГ ПРЕДУЗЕЋА ЗА ГРЕЈАЊЕ „ЧАЧАК“ ЧАЧАК

У оквиру ове тачке дневног реда а након уводног излагања Небојше Бежанића који је истакао да се овим колективним уговором уводи ново радно место координатора општих правних послова, економског сектора и службе наплате које је планирано Правилником о систематизацији овог предузећа, а изврешено је и усклађивање коефицијената за обрачун зарада запослених, Градско веће је једногласно донело следећу
ОДЛУКУ

ЗАКЉУЧУЈЕ СЕ Колективни уговор Јавног комуналног предузећа за грејање „Чачак“ Чачак, у тексту који је саставни део ове одлуке.

ДВАНАЕСТА ТАЧКА:
ДОНОШЕЊЕ РЕШЕЊА О РАЗРЕШЕЊУ ОДНОСНО ИМЕНОВАЊУ ЧЛАНА КОМИСИЈЕ ЗА СПРОВОЂЕЊЕ ПОСТУПКА ЈАВНОГ КОНКУРСА ЗА ДОДЕЛУ СРЕДСТАВА УДРУЖЕЊИМА 

У оквиру ове тачке дневног реда а након уводног излагања Владана Милића, Градско веће је једногласно донело следеће

Р Е Ш Е Њ Е

о  разрешењу односно именовању члана Комисије за спровођење поступка јавног конкурса за доделу средстава удружењима

I
1. Разрешава се Никола Наумовић, дипломирани менаџер, дужности члана Комисије за спровођење поступка јавног конкурса за доделу средстава удружењима.
2. Именује се Катарина Радуловић, дипломирани аналитичар заштите животне средине, за члана Комисије за спровођење поступка јавног конкурса за доделу средстава удружењима.

II

Мандат именованих чланова Комисије за спровођење поступка јавног конкурса за доделу средстава удружењима траје до истека мандата ове Комисије.

III

Ово Решење објавити у „Службеном листу града Чачка“.

***
Владан Милић обавестио је чланове Градског већа да је одлучено по свим тачкама дневног реда, па је 55. седницу Градског већа закључио у 14,00 часова.  
ГРАДСКО ВЕЋЕ
Број: 06-127/2026-III
26. август  2026. године

ПРЕДСЕДАВАЈУЋИ СЕДНИЦОМ

Владан Милић
заменик градоначелника
Записник са 55. седнице Градског већа усвојен је на 56. седници Градског већа број 06-138/2026-III од 22. септембра 2026. године.

